KOMMISSIONENS FORORDNING (EF) Nr. 1341/95 af 13. juni 1995 om ændring af forordning (EF) nr. 3266/94 om fastsættelse af referencepriser for fiskerivarer for fangstsæsonen 1995 (Tekst af betydning for EØS)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3759/92 af 17. december 1992 om den fælles markedsordning for fiskerivarer og akvakulturprodukter (1), senest ændret ved forordning (EF) nr. 3318/94 (2), særlig artikel 22, stk. 6, første afsnit,
under henvisning til Rådets forordning (EØF) nr. 3813/92 af 28. december 1992 om den regningsenhed og de omregningskurser, der skal anvendes i den fælles landbrugspolitik (3), senest ændret ved forordning (EF) nr. 150/95 (4), særlig artikel 12 og artikel 13, stk. 1, og
ud fra følgende betragtninger:
Referencepriserne for fiskerivarer for fangstsæsonen 1995 er fastsat i Kommissionens forordning (EF) nr. 3266/94 (5);
efter de nye medlemsstaters tiltrædelse er dybhavsreje blevet optaget på listen over arter, der er omfattet af den fælles markedsordnings interventionsmekanismer;
ifølge artikel 22, stk. 2, i forordning (EØF) nr. 3759/92 er referenceprisen for de i afsnit A og D i bilag I til nævnte forordning anførte produkter lig med tilbagetagelsesprisen, som er fastsat i overensstemmelse med artikel 11, stk. 1, i samme forordning;
EF-tilbagetagelsespriserne for fangstsæsonen 1995 er ændret ved Kommissionens forordning (EF) nr. 1339/95 (6);
følgelig bør forordning (EF) nr. 3266/94 ændres med øjeblikkelig virkning;
de udløsende begivenheder for de omregningskurser, der anvendes ved beregning af visse beløb, der er en følge af mekanismerne i den fælles markedsordning for fiskerivarer og akvakulturprodukter, er fastsat ved Kommissionens forordning (EF) nr. 3516/93 (7); heraf følger, at den pågældende landbrugsomregningskurs for perioden fra 1. til 31. januar 1995 multipliceres med 1,207509; referencepriserne for denne periode bør fastsættes i overensstemmelse hermed;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Fiskerivarer -
UDSTEDT FØLGENDE FORORDNING:
Artikel 1
Punkt 1 i bilaget til forordning (EF) nr. 3266/94 ændres og suppleres således:
TABELPOSITION
TABELPOSITION
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 13. juni 1995.